Začervenanie a pálenie na predkožke.
Mam začervenanie predkožku a cítim také slabé palenie. Čo to je aká pliaga.
Dobrý deň.
Ďakujeme za Vašu otázku.
Uvedené príznaky môžu mať množstvo príčin, napríklad infekcie spôsobené baktériami, vírusmi a kvasinkami, kožné ochorenia,  a podobne.
Častokrát sa jedná  o kvasinkovú infekciu, pretože vlhké prostredie pod predkožkou je ideálne pre množenie kvasiniek. Vhodnou voľbou je
Fungicidin léčiva masť
, ktorá sa môže aplikovať na kožu aj sliznice. Liek je antimykotické antibiotikum, obsahujúce liečivo nystatín. Tlmí a zastavuje rast kvasiniek a niektorých ďalších nižších húb. Masť sa nanáša 2-3x denne na postihnuté miesto do vyhojenia. Zvyčajná dĺžka liečby je 2 týždne, podľa potreby dlhšie. V liečbe treba pokračovať aj po klinickom zhojení ešte niekoľko dní aplikáciou masti 1x denne.
Dôležité je taktiež dodržiavať režimové opatrenia. Pri intímnej hygiene je potrebné vyhýbať sa dráždivým gélom a mydlám, používať pracie prostriedky bez aviváže, nosiť voľné, bavlnené spodné prádlo.  Na umývanie intímnych partíí je vhodný prípravok
SAFORELLE jemný gél na intímnu hygienu
, ktorý pomáha znižovať pálenie a svrbenie intímnych partií pri hemoroidoch, zápaloch, pri poškodenej koži. Prípravok je vhodný pre ženy aj mužov.
Ak ťažkosti do 10 dní neustúpia alebo sa naopak zhoršia, bude potrebné kontaktovať lekára, ktorý určí ich príčinu a nastaví vhodnú liečbu.
Prajem pekný zvyšok dňa.
S pozdravom
PharmDr. Patrícia Čečková